Артысты з народнага ансамбля “Бурштын” па гастролях ездзяць-не наездзяцца. А ўсё таму, што пастаянна ў творчым пошуку і артыстычным рытме. Летась “бурштынаўцы” пабывалі ў французскім горадзе Нансі на XVIII Міжнародным фестывалі харавых спеваў “Нансі — галасы свету”, і ў Аб’яднаных Арабскіх Эміратах, а яшчэ колькі гадоў таму “засвяціліся” са сваімі спевамі і танцамі ў сталіцы Індыі Нью-Дэлі, малдаўскім Кагуле і шмат дзе яшчэ.